
	[bookmark: nev]ZHANG KLEMENTINA
zklementina@gmail.com
Szociológia
BA, 3. félév
Debreceni Egyetem
Bölcsészettudományi Kar
	
[bookmark: _GoBack]






Témavezető:
	Dr. habil. Czibere Ibolya
egyetemi tanár, DE BTK




"MI lehet a jövő" - Fiatalok attitűdvizsgálata napjainkban.

A mesterséges intelligencia és a robotika napjaink egyre nagyobb teret hódító tudományterülete. A kutatás az egyének erről alkotott véleményének vizsgálatával kapcsolatos összefüggésekről kíván beszámolni. Dolgozatom módszertanát egy nagyvárosi kvantitatív kutatás adja, ahol az ebben résztvevő egyének véleményét kívánom felmérni, hogy mennyire vannak tisztában a mesterséges intelligencia technológiájának jelenlegi állapotával, mely területeken gondolják elterjedtnek a közeljövőben, mit gondolnak az MI munkaromboló hatásáról és milyen attitűdökkel állnak mindehhez. Ennek kiegészítése egy robot megfigyelése közbeni attitűdvizsgálat, amelynek elemzése szintén helyet kap a dolgozatban. Dolgozatomnak nem célja a mesterséges intelligenciával kapcsolatos attitűdök kialakulásának vagy befolyásoló tényezőinek megismerése, csupán a már meglévők erősségét és jellegét szeretném bemutatni.
Kutatásom egyik alap-előfeltevése egyrészről Debrecen lakosságának pozitív attitűdjével, másrészről a női válaszadók elutasító magatartásával áll összefüggésben. Többek között arra keresem a választ, hogy a városkutatásban megkérdezettek melyik területen látják elterjedtnek a mesterséges intelligenciát a közeljövőben, de kapcsolatot feltételezek a munkahelyek elvesztésétől való félelem és a mesterséges intelligenciától való félelem között is. Az adatfelvételeket követően a Statistical Package for the Social Science statisztikai program segítségével dolgoztam fel és értékeltem az eredményeket. Eredményeim részben bebizonyosodtak, részben cáfolásra kerültek.
Dolgozatom tehát a debreceni lakosság mesterséges intelligenciával kapcsolatos attitűdjeit vizsgálja, de zárásként kitérek a mesterséges intelligencia társadalomra gyakorolt lehetséges hatásaira is.



